|  |
| --- |
| **Analýza vplyvov na podnikateľské prostredie** **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
|

|  |
| --- |
|[ ]  **iba na MSP (0 - 249 zamestnancov)**  |
|[ ]  **iba na veľké podniky (250 a viac zamestnancov)** |
|[x]  **na všetky kategórie podnikov** |

 |
| **3.1 Dotknuté podnikateľské subjekty** - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.**Aký je ich počet?* |
| Navrhované nariadenie vlády Slovenskej republiky (ďalej len „SR“) o poskytovaní podpory na dodávanie ovocia, zeleniny, mlieka a mliečnych výrobkov pre deti a žiakov v školských zariadeniach (ďalej len „navrhované nariadenie vlády SR“) sa dotkne podnikateľov, ktorí v rámci predmetu svojej činnosti dodávajú alebo distribuujú konzumné mlieko a jeho bezlaktózové variácie; syr; tvaroh; jogurt a iné fermentované alebo acidofilné mliečne výrobky bez pridaných ochucujúcich látok, ovocia, orechov alebo kakaa, prírodne ochutené fermentované mliečne výrobky neobsahujúce ovocnú šťavu; prírodne ochutené alebo neochutené fermentované mliečne výrobky obsahujúce ovocnú šťavu a mliečne nápoje obsahujúce kakao, ovocnú šťavu alebo prírodne ochutené (ďalej len „mliečne výrobky“) a ovocie a zeleninu; čerstvé produkty sektora banánov a spracované výrobky z ovocia a zeleniny (ďalej len „ovocie a zelenina“), pretože budú môcť Pôdohospodársku platobnú agentúru (ďalej len „platobná agentúra“) žiadať o poskytnutie finančnej pomoci z finančných prostriedkov Európskej únie a štátneho rozpočtu (ďalej len „pomoc“) na zabezpečovanie dodávania alebo distribúcie mliečnych výrobkov alebo ovocia a zeleniny (ďalej len „výrobky“) pre deti v materských školách, pre žiakov v základných školách, pre deti a žiakov so špeciálnymi výchovno-vzdelávacími potrebami v školách podľa siedmej časti zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v znení neskorších predpisov alebo pre žiakov na stredných školách (ďalej len „žiak“), čo bude mať pozitívny vplyv na ich obrat. Školy, pre žiakov ktorých sa budú v rámci programu poskytovania pomoci (ďalej len „škola“) výrobky dodávať a žiaci, ktorým sa budú distribuovať, za ne totiž budú platiť len v obmedzenej výške rovnej najvyššej úhrade platenej žiakom podľa príloh č. 1 a 2 navrhovaného nariadenia vlády SR, pričom zvyšnú časť predajnej ceny dodávaných výrobkov bez dane z pridanej hodnoty uhradí platobná agentúra z prostriedkov určených na vyplácanie pomoci. Tým sa zvýši kúpyschopnosť škôl a žiakov zapojených do programu poskytovania pomoci na zabezpečovanie dodávania a distribúcie výrobkov žiakom (ďalej len „školský program“), pokiaľ ide o dodávané alebo distribuované výrobky a objem predaja týchto výrobkov u podnikateľov, ktorí ich budú v rámci školského programu dodávať. Počas školského roka podľa čl. 11 ods. 2 nariadenia Komisie (ES) č. 657/2008 z 10. júla 2008, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní mlieka a určitých mliečnych výrobkov žiakom vo vzdelávacích inštitúciách (*Ú. v. ES L 183, 11.7.2008*) v platnom znení a podľa čl. 4 ods. 1 nariadenia Komisie (ES) č. 288/2009 zo 7. apríla 2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách (*Ú. v. ES L 094, 8.4.2009*) v znení platnom do 31.07.2016, trvajúceho od 01.08.2015 do 31.07.2016, bolo v programe dodávania a distribúcie v tej dobe oprávnených mliečnych výrobkov žiakom zapojených sedem dodávateľov alebo distribútorov, ktorí boli zároveň výrobcami týchto mliečnych výrobkov a v programe dodávania a distribúcie ovocia a zeleniny bolo zapojených 38 dodávateľov, medzi ktorými sa nachádzali aj samotní výrobcovia ovocia a zeleniny, resp. pestovatelia, ale aj obchodníci. Počet týchto podnikateľských subjektov zabezpečujúcich dodávanie alebo distribúciu výrobkov žiakom sa príliš nemení a v nasledujúcich školských rokoch podľa čl. 1 ods. 2 vykonávacieho nariadenia Komisie (EÚ) 2017/39 [z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach](http://eur-lex.europa.eu/legal-content/AUTO/?uri=CELEX:32017R0039&qid=1491293782600&rid=1) (*Ú. v. EÚ L 5, 10.1.2017*) sa očakáva zapojenie približne rovnakého počtu dotknutých podnikateľov. |

|  |
| --- |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.**Ako dlho trvali konzultácie?**Uveďte hlavné body konzultácií a výsledky konzultácií.*  |
| Ministerstvo hospodárstva SR predkladateľa dňa 09.03.2017 informovalo, že k navrhovanému nariadeniu vlády SR nie je potrebné vykonať konzultácie s podnikateľskými subjektmi, keďže „*žiadny podnikateľský subjekt neprejavil záujem konzultovať predmetný materiál*“.Cielené konzultácie k spájaniu programu na podporu konzumácie mlieka v školách a programu podpory konzumácie ovocia a zeleniny v školách so zastupiteľskými organizáciami podnikateľských subjektov v oblasti produkcie a spracovania ovocia a zeleniny a v oblasti spracovania mlieka a výroby mliečnych výrobkov, na ktorých sa zúčastnili aj samotní producenti a spracovatelia výrobkov, sa konali v rámci niekoľkých pracovných porád na Ministerstve pôdohospodárstva a rozvoja vidieka SR v dňoch 08.02., 14.02. a 02.03.2017. Predmetom rokovaní bola príprava školského programu na šesťročné obdobie.Konzultácie ďalej prebiehali písomnou formou a formou komunikácie na diaľku (telefonicky, elektronickou poštou). Na základe konzultácií bola v novom školskom programe ponechaná pomoc na dodávanie mlieka a mliečnych výrobkov aj pre žiakov na stredných školách. Ďalej bola ponechaná aj pomoc na dodávanie alebo distribúciu výrobkov obsahujúcich pridaný cukor v rámci limitu stanoveného v čl. 10 ods. 2 delegovaného nariadenia Komisie (EÚ) 2017/40 z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014 (*Ú. v. EÚ L 5, 10.1.2017*) a výrobkov obsahujúcich pridanú soľ v rámci limitov stanovených vnútroštátnym právnym predpisom, a to s cieľom zabezpečiť pestrosť ponuky a atraktívnosť dodávaných alebo distribuovaných mliečnych výrobkov.V rámci školského programu sa nezmenili typy škôl, žiakom v ktorých sa bude môcť dodávať ovocie a zelenina. Sortiment ovocia a zeleniny bol v školskom programe rozšírený o nový produkt, a to o banány. |
| **3.3 Náklady regulácie** - **z toho MSP** |
| ***3.3.1 Priame finančné náklady****Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.*  |
| Žiadne priame náklady na strane podnikateľov sa nepredpokladajú. |
| ***3.3.2 Nepriame finančné náklady****Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne nepriame náklady na strane podnikateľov sa nepredpokladajú. |
| ***3.3.3 Administratívne náklady****Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza k vzniku nových administratívnych nákladov. |
| ***3.3.4 Súhrnná tabuľka nákladov regulácie***

|  |  |  |
| --- | --- | --- |
|  | *Náklady na 1 podnikateľa* | *Náklady na celé podnikateľské prostredie* |
| *Priame finančné náklady* | *0* | *0* |
| *Nepriame finančné náklady* | *0* | *0* |
| *Administratívne náklady* | *0* | *0* |
| ***Celkové náklady regulácie*** | ***0*** | ***0*** |

 |
| **3.4 Konkurencieschopnosť a správanie sa podnikov na trhu**- **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.**Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.**Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?**Ovplyvňuje prístup k financiám? Ak áno, ako?* |
| Žiadne negatívne ovplyvnenie konkurencieschopnosti podnikov na trhu v SR sa nepredpokladá.  |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.**Zjednodušuje uvedenie alebo rozšírenie nových výrobných metód, technológií a výrobkov na trh?**Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).**Podporuje vyššiu efektivitu výroby/využívania zdrojov? Ak áno, ako?**Vytvorí zmena nové pracovné miesta pre zamestnancov výskumu a vývoja v SR?* |
| Navrhované nariadenie vlády SR nebude mať priamy vplyv na inovácie. |